Hymn Norodu Ślůnskjygo. Hymn Norodu Ślůnskjygo – wjersz uod ślůnskigo poety Karola Gwoźdźa szkryfńynty we 2006 roku, uopublikowany w tůmiku poezyji "Myśli ukryte". Jes jednym z nojbarzij znanych ślůnskich wjerszy. 
Charakterystyka.
Hymn szkryfńynty jes w formaće sylabotůńicznego wjersza, uoźmjozgłoskowcym, podźelůny na trzi kwartynowe strofy, z parzistymi wersami. 
Naskwol zabjygjym autora bůło szkryfńyńće wjersza, kery skłodo śe moc ze słůw, kere idźe znůńś tak we ślůnskij, jak i polskij godce, tak coby tekst spokopjůła jak nojwjynkszo liczba ludźi, ńy ino ślůnskojynzycznych, ale tyż i polskojynzycznych. Symboliczńe sům użyte słowa, kere majům podkreślić srogi wpływ germańizmůw i bohymizmůw na djalekty ślůnskje, take jak "ůma" (mjym. die Oma → ůma, starka) abo "kraj" (cz. Kraj → land, kraj, krajina, regjůn), kery mo ńy ino być synůńimym hajmatu, nale tyż pamjyńćům uo «Czeskim Ślůnsku». 
Tekst wjersza jes żywy postrzůd ludźi. Pjyrsze rzůndki Hymnu sům czynsto spůminane uod Ślůnzokůw we internecu, coby podkreślić swoje przůńy do Gůrnego Ślůnska, sům tyż na fanach kibicowskich na szpilach fusbalu, używane do produktůw kůmercyjnych, jak szale abo bluzy, zaś podug «Ślůnskigo Cajtunga» tyn wjersz z powodzyńym můg by być hymnym Ślůnska.
Tekst.
Wjersz we uoryginalnym zopiśe:
Bibljografijo.
Karol Gwóźdź: "Myśli ukryte". Śymjanowice Ślůnskje: Wydawńictwo Hologram, 2010. ISBN 978-83-930871-0-5